28 जिलों में सेंटर, दो पारी में 8 लाख से ज्यादा केंडिडेट्स फिर से होंगे शामिल
Rajasthan Public Service Commission Senior Teacher (Secondary Education Department) Competitive Examination-2022 Group-A and Group-B राजस्थान लोक सेवा आयोग द्वारा वरिष्ठ अध्यापक (माध्यमिक शिक्षा विभाग) प्रतियोगी परीक्षा-2022 के ग्रुप-ए एवं ग्रुप-बी
राजस्थान लोक सेवा आयोग द्वारा वरिष्ठ अध्यापक (माध्यमिक शिक्षा विभाग) प्रतियोगी परीक्षा-2022 के ग्रुप-ए एवं ग्रुप-बी की सामान्य ज्ञान की फिर से परीक्षा कल यानी 30 जुलाई 2023 को प्रदेश के 28 जिलों में होगी। इस परीक्षा के प्रवेश-पत्र आयोग की वेबसाइट पर पहले ही अपलोड कर दिए गए हैं। परीक्षा में आठ लाख से ज्यादा स्टूडेंट्स शामिल होंगे। गौरतलब है कि यह एग्जाम 21-22 दिसम्बर को हुआ था लेकिन पेपर लीक की एसओजी की रिपोर्ट पर फिर से हो रहा है।
सचिव रामनिवास मेहता ने बताया कि ग्रुप-ए की परीक्षा प्रातः 10 से 12 बजे तक और ग्रुप-बी की परीक्षा दोपहर 2.30 से 4.30 बजे तक आयोजित की जाएगी। परीक्षा का आयोजन अजमेर, अलवर बांसवाड़ा, बारां, भरतपुर, भीलवाड़ा, बीकानेर, बूंदी, चित्तौड़गढ़, चुरू, दौसा, धौलपुर, डूंगरपुर, जयपुर, जैसलमेर, झालावाड़, झुंझुनू, जोधपुर, कोटा, नागौर, पाली, प्रतापगढ़, राजसमंद, सीकर, सिरोही, श्रीगंगानगर, टोंक एवं उदयपुर जिलों में किया जाएगा।
अभ्यर्थियों की सुविधा प्रत्येक जिला मुख्यालय व आयोग कार्यालय में कंट्रोल रूम बनाए गए हैं। 28 जुलाई से 29 जुलाई 2023 तक प्रातः 10 से 5 बजे तक एवं 30 जुलाई 2023 को प्रातः 8 बजे से परीक्षा समाप्ति तक इन पर संपर्क किया जा सकता है। कंट्रोल रूम दूरभाष संख्या की जिलेवार सूचना आयोग की वेबसाइट पर उपलब्ध है।
आयोग द्वारा जारी निर्देशानुसार परीक्षा केंद्रों पर परीक्षार्थियों को परीक्षा प्रारंभ होने के नियत समय से 60 मिनट पूर्व तक ही प्रवेश दिया जाएगा। इसके पश्चात किसी भी अभ्यर्थी को परीक्षा केंद्र में प्रवेश नहीं दिया जा सकेगा। अभ्यर्थियों को सुरक्षा जांच एवं पहचान के बाद ही परीक्षा केंद्रों में प्रवेश दिया जाएगा। इसके लिए अभ्यर्थियों को पर्याप्त समय पहले ही परीक्षा केंद्रों पर उपस्थित होना होगा। देरी से आने पर तलाशी में समय लगने के कारण परीक्षा में शामिल होने से वंचित हो सकते हैं।
मेहता ने कहा कि आयोग द्वारा आयोजित परीक्षा में सम्मिलित होने वाले अभ्यर्थी किसी दलाल, मीडिएटर, समाजकंटक या अपराधी के बहकावे में न आएं। यदि कोई परीक्षा में पास कराने के नाम पर रिश्वत की मांग या अन्य कोई प्रलोभन व झांसा देता है तो प्रमाण सहित इस संबंध में जांच एजेंसी एवं आयोग के कंट्रोल रूम दूरभाष संख्या 0145-2635200, 2635212 एवं 2635255 पर सूचित करें।
मूल आधार कार्ड (रंगीन प्रिंट) जरूरी
अभ्यर्थियों को परीक्षा केंद्र पर प्राथमिकता से मूल आधार कार्ड (रंगीन प्रिंट) लेकर उपस्थित होना होगा। मूल आधार कार्ड नहीं होने की स्थिति में अन्य मूल फोटो युक्त पहचान-पत्र या मतदाता पहचान-पत्र, पासपोर्ट, ड्राइविंग लाइसेंस आदि के आधार पर प्रवेश दिया जा सकता है। मूल फोटो युक्त पहचान-पत्र के अभाव में किसी भी परिस्थिति में प्रवेश नहीं दिया जाएगा। परीक्षा में शामिल होने वाले सभी अभ्यर्थियों को राज्य एवं केंद्र सरकार द्वारा जारी कोरोना गाइडलाइन की पूर्णतः पालना करनी होगी।
कोरोना संक्रमित अभ्यर्थियों की अलग से व्यवस्था की जाएगी। संक्रमित अभ्यर्थी को परीक्षा दिनांक से एक दिन पूर्व शाम 04ः00 बजे तक कोरोना संक्रमण संबंधी रिपोर्ट मय अन्य दस्तावेज examplanning.rpsc@rajasthan.gov.in पर ईमेल एवं दूरभाष नंबर 0145-2635255 पर सूचित करना आवश्यक होगा। निर्धारित अवधि में सूचना प्राप्त होने पर आयोग द्वारा कोरोना संक्रमण से ग्रसित अभ्यर्थियों के लिए समुचित व्यवस्था की जा सकेगी।
SOG की रिपोर्ट पर RPSC ने किया फैसला
गौरतलब है कि आयोग द्वारा आयोजित सीनियर टीचर भर्ती 2022 में 22 दिसंबर को ग्रुप-बी के अभ्यर्थियों की सामान्य ज्ञान की परीक्षा के लिए 3 लाख 93 हजार 526 पंजीकृत अभ्यर्थियों में से 2 लाख 86 हजार 627 अभ्यर्थी परीक्षा में शामिल हुए थे। वहीं, 21 दिसंबर को 4 लाख 31 हजार 460 अभ्यर्थियों को पंजीकृत किया गया था। इसमें 3 लाख 3 हजार 75 अभ्यर्थी शामिल हुए थे। उदयपुर पुलिस ने 24 दिसंबर को बेकरिया (उदयपुर) थाने के बाहर 49 अभ्यर्थियों से भरी बस को पकड़ा था। ये सभी चलती बस में आरपीएससी के सेकेंड ग्रेड शिक्षक भर्ती के जीके का लीक पेपर सॉल्व कर रहे थे। पुलिस की सूचना पर आरपीएससी ने सामान्य ज्ञान ग्रुप सी के पेपर को स्थगित कर दिया था।
करीब दो महीने पहले स्पेशल ऑपरेशन ग्रुप ( SOG) ने ग्रेड सेकेंड शिक्षक भर्ती पेपर लीक मामले में कार्रवाई की थी। एसओजी ने आरपीएससी मेंबर बाबू लाल कटारा को उसके अजमेर स्थित सरकारी आवास से गिरफ्तार किया था। इसके साथ ही उसके भांजे विजय कटारा और ड्राइवर गोपाल सिंह को भी गिरफ्तार किया गया था। कटारा से पूछताछ के दौरान एसओजी को इनपुट मिला कि कटारा ने ग्रुप ए और बी के जीके के पेपर भी लीक किए हैं। इस संबंध में एसओजी की ओर से रिपोर्ट आरपीएससी को भेजी गई और आरपीएससी ने परीक्षा रदृ करने का निर्णय लिया।
इन विषयों के लिए इतने पदों पर हो रही थी भर्ती
पढें ये खबर भी... 
नाबालिग की हाथ बांधकर पिटाई:मोबाइल चोरी के शक में जायरीनों ने पकड़ा, शांतिभग में चार गिरफ्तार
दरगाह बाजार में भीड़-भाड़ के दौरान मोबाइल चोरी की आशंका को लेकर जायरीनों ने एक नाबालिग की हाथ बांधकर पिटाई कर दी। इसका वीडियो सामने आने के बाद दरगाह थाना पुलिस ने 4 लोगों को शांति भंग में गिरफ्तार किया। पूरी खबर पढ़ने के लिए करें क्लिक